ตั้งกรรมการกฤษฎีกาคณะพิเศษ วาระประเด็น 8 ปีนายกรัฐมนตรีไม่ขัดระเบียบ พร้อมแนะรอฟังศาลรัฐธรรมนูญวินิจฉัย ไม่ควรวิพากษ์วิจารณ์
นายวิษณุ เครืองาม รองนายกรัฐมนตรี กล่าวถึงการตั้งข้อสังเกตการตั้งกรรมการกฤษฏีกาคณะพิเศษ พิจาณาวาระนายกรัฐมนตรี 8 ปี ขัดหลักกฤษฏีกาหรือไม่ เพราะเป็นเรื่องส่วนตัวของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมว่า ไม่ขัดระเบียบ ซึ่งเรื่องนี้ไม่ใช่เรื่องส่วนตัว แต่เป็นตำแหน่งทางราชการที่ทรงพระกรุณาโปรดเกล้าโปรดกระหม่อมแต่งตั้ง และเมื่อมีปัญหาเกิดขึ้น ถือเป็นปัญหาของประเทศ ส่วนที่สังคมออนไลน์ตั้งคำถามว่า นายกรัฐมนตรีขาดตอนหมายถึงอะไร นายวิษณุ กล่าวว่า ไม่ทราบ ขอให้รอฟังคำวินิจฉัยศาลรัฐธรรมนูญ อย่าวิพากษ์วิจารณ์ พร้อมระบุ นายกรัฐมนตรีตามบทเฉพาะกาล ยึดตามรัฐธรรมนูญ มาตรา 264 และขอร้องสื่ออย่ามาถามเรื่องนี้ เพราะนั่นคือคำให้การที่ชี้แจงไป และสุดท้ายขึ้นอยู่กับศาลรัฐธรรมนูญวินิจฉัย จึงขอให้รอฟังศาลและไม่มีประโยชน์ที่มาวิพากษ์วิจารณ์ขณะเดียวกันไม่ทราบว่าวันที่ 14 ก.ย.นี้ ศาลจะวินิจฉัยหรือไม่ พร้อมยืนยันว่า รัฐบาลยังไม่ได้วางแนวทางรับมือว่าหลังจากนี้จะเป็นอย่างไร เพราะถ้าวินิจฉัยว่า 8 ปีไม่ได้เริ่มนับตั้งแต่ปี 2557 พลเอก ประยุทธ์ ก็กลับมาทำงานได้ในวันรุ่งขึ้น แต่หากศาลนับตั้งแต่ปี 2557 ซึ่งก็ครบตั้งแต่ 24 สิงหาคม 2565 ก็ไม่ต้องกลับมาทำงาน และให้พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ส่วนจะกี่วันขึ้นอยู่กับนายชวน หลีกภัย ประธานสภาผู้แทนราษฎรจะเรียกประชุมสภาฯเพื่อเลือกนายกรัฐมนตรีคนใหม่ อย่างไรก็ตาม หากพลเอกประยุทธ์ ต้องพ้นหน้าที่ ในส่วนของคณะรัฐมนตรีถือว่าสิ้นสุดไปด้วย และพลเอก ประยุทธ์ก็สามารถทำหน้าที่รักษาราชการแทนนายกรัฐมนตรีได้เช่นกัน ทั้งนี้หากพลเอก ประวิตร ทำหน้าที่รักษาราชการแทนนายกรัฐมนตรี ในทางทฤษฎีมีอำนาจยุบสภา แต่ในทางปฏิบัติไม่ใช่เรื่องง่ายรองนายกรัฐมนตรี ยังยอมรับว่า วันหยุดสุดสัปดาห์ ได้พบกับนายมีชัย ฤชุพันธ์ ประธานคณะกรรมการร่างรัฐธรรมนูญ (กรธ.)แต่ไม่ได้พูดคุยกัน ขณะเดียวกันย้อนถามสื่อว่า ตนเองใกล้ชิดกับนายปกรณ์ นิลประพันธ์ เลขานุการ กรธ.มาก ซึ่งทั้งนายมีชัยและนายปกรณ์ต่างก็ต้องชี้แจงศาลรัฐธรรมนูญ แต่เหตุใดสื่อจึงสนใจเพียงนายมีชัยว่าจะชี้แจงอย่างไร แต่ไม่สนใจว่านายปกรณ์จะตอบอะไรบ้างส่วนที่พรรคเพื่อไทยหาเสียงว่า จะเอาคนที่รักกลับบ้าน ในทางกฏหมายเอากลับมาได้อย่างไรนั้น นายวิษณุ กล่าวว่า ไม่ทราบและไม่รู้ว่ามีช่องทางกฏหมายหรือไม่